Ungal d yiwet n tewsit seg tewsatin n tsekla, d tulmisin-is i t-yessemgirden ɣef tiyeḍ anda ara naf ungal yettas-d d win ɣezzifen s waṭas acku ṭṭuqten deg-s yineḍruyen ixeddmen yiwudam i yellan d aferdis agejdan deg tsiwelt n teḥkayt, akken ad naf aglam d win yellan s waṭas daya ahat i as-yefkan taɣzi, yal taḥkayt ad tt-naf tḍerru-d deg kra n tallit iwumi neqqar akud, akked i d-tḍerru deg kra n wadeg, tettzi ɣef kra n usentel icudden ama ɣer tmeṭṭut, neɣ tamagit, neɣ tasartit neɣ ahat ad d-tettawi ɣef liḥala n tmurt…Akken i yettili umsawal i dyettawin taḥkayt, akken i d-nettaf allus deg wungal i yellan d tuɣalin ama n yiwet n tikti, n wawal, aneḍruy…Akken i d-nettaf deg yal ungal asugen acku ɣes ulama amaru ad d-yawi taḥkayt yellan deg tmetti maca yessnulfuy-d deg wallaɣ-is ama d iḥulfan, tigawin…Akken diɣ i d-nettaf adiwenni gar yiwudam aya i yettaǧǧan ungal yettas-d d win ɣezzifen.